armvectores/hy_wikipedia_2023 huggingface dataset:
Ռոնալդ Քոուզ

Ռոնալդ Կոուզ (անգլ.՝ Ronald Harry Coase, դեկտեմբերի 29, 1910(1910-12-29)[…], Լոնդոն, Մեծ Բրիտանիայի և Իռլանդիայի միացյալ թագավորություն - սեպտեմբերի 2, 2013(2013-09-02), Չիկագո), ամերիկացի ականավոր տնտեսագետ, Նոբելյան մրցանակի դափնեկիր՝ տրանսակցիոն ծախքերի և սեփականության իրավունքի հիմնահարցերի վերաբերյալ աշխատությունների համար (1991)։


== Կենսագրություն ==
Ավարտել է Լոնդոնի տնտեսագիտական դպրոցը, դասավանդել նույն վայրում, ինչպես նաև Վիրջինիայի և Չիկագոյի համալսարաններում։ Եղել է իր անունը կրող ինստիտուտի գիտական ղեկավարը։


=== Աշխատություններ ===
Coase, Ronald. The Nature of the Firm // Economica, Հատոր 4, № 16, November 1937 pp. 386–405
Coase, Ronald. The Problem of Social Cost // Journal of Law and Economics, Հատոր 3, № 1 էջ 1-44, 1960
Coase, Ronald. Durability and Monopoly // Journal of Law and Economics, Հատոր 15 № 1, էջ 143-49, 1972.
Coase, Ronald. The Institutional Structure of Production // The American Economic Review, Հատոր 82, № 4, էջ 713-719, 1992 (Նոբելյան մրցանակի արժանացած դասախոսությունը)


=== Գրականություն ===
Блауг М. Коуз, Рональд Гарри // Великие экономисты после Кейнса = Great Economists since Keynes: An introduction to the lives & works of one handred great economists of the past. — СПб.: Экономикус, 2009. — С. 128-130. — 384 с. — (Библиотека «Экономической школы», вып. 42). — 1 500 экз. — ISBN 978-5-903816-03-3


== Ծանոթագրություններ ==


== Արտաքին հղումներ ==
Ինքնակենսագրությունը Նոբելյան մրցանակի կայքում
Looking for Results: An Interview with Ronald Coase
Концепция прав собственности Рональда Коуза с точки зрения права и экономической теории
Теорема Коуза
Interview with Professor Ronald Coase Archived 2011-01-17 at the Wayback Machine.
«Ronald Coase: Nobel Prize winning economist who explored why companies exist» (անգլերեն)։ Financial Times։ Վերցված է 2013 թ․ սեպտեմբերի 3
Դեկտեմբերի 28

Դեկտեմբերի 28, տարվա 362-րդ (նահանջ տարիներին՝ 363-րդ) օրն է։

Տարվա ավարտին մնում է 3 օր։


== Դեպքեր ==
1920` Դեկրետ հողի ազգայնացման մասին Խորհրդային Հայաստանում


== Ծնունդներ ==
1908 - Արսեն Հովհաննիսյան, հայ բանաստեղծ (վ. 1945)։
1915 - Սարգիս Աբրահամյան, հայ արձակագիր, մանկավարժ, մշակութային գործիչ (վ. 1969)։
1958 - Արտակ Ղուլյան, հայ ճարտարապետ։


== Մահեր ==
1895 - Հովհաննես Հյունքյարպեյենտյան, բառարանագիր (ծ. 1818):
1928 - Գեորգի Յակուլով, ազգությամբ հայ, ռուս նկարիչ, արվեստի տեսաբան (ծ. 1884):
1948 - Հակոբ Գյուրջյան, հայ նշանավոր քանդակագործ (ծ. 1881):
2002 - Տիգրան Նաղդալյան, հայ լրագրող (ծ. 1966):
2014 - Վահան Հովհաննեսյան, հայ քաղաքական գործիչ, Հայ Հեղափոխական Դաշնակցության անդամ (ծ. 1956)։
Կարաքյոյ

Անվան այլ կիրառումների համար տե՛ս՝ Կարաքյոյ (այլ կիրառումներ)Կարաքյոյ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Էմիլ Բուխար

Էմիլ Բուխար (չեխ․՝ Emil Buchar, օգոստոսի 4, 1901(1901-08-04)[…], Lázně Bělohrad - սեպտեմբերի 20, 1979(1979-09-20), Բրշիբրամ), չեխ աստղագետ, աշխատել է Ալժիրի աստղադիտարանում։
1915 թ.-ից 1921 թվականները սովորել է իր հայրենի քաղաքի միջնակարգ դպրոցում։ 1921 թ.-ից 1926 թվականները ուսումնասիրել է աստղագիտություն Կարլի համալսարանի բնական գիտությունների բաժնում, որտեղ և 1927 թվականին ստացել է իր դոկտորական կոչումը։ Որոշ ժամանակ աշխատել է Ալժիրում, Ալժիրի աստղադիտարանում, որտեղ 1925 թվականի նոյեմբերի 17-ին հայտնաբերել է (1055) Տինկա աստերոիդը։ Այս աստերոիդը նա անվանել է իր մոր պատվին։
Մինչև ուսման ավարտը Բուխարը աշխատել է Կառլովի համալսարանի Աստղագիտական ինստիտուտում որպես օգնական։ Դրանից հետո ընդունվել է «Զինվորական աշխարհագրական ինստիտուտ», որտեղ մասնագիտացվում է գեոդեզիայի ոլորտում։
1946 թվականին նշանակում է ստանում աստղագիտության և գեոդեզիայի պրոֆեսորի պաշտոնում Պրահայի «Տեխնիկական համալսարանում», իսկ 1952 թվականին ընտրվում է Չեխոսլովակիայի գիտությունների ակադեմիայի թղթակից անդամ և ստանում է մաթեմատիկական գիտությունների դոկտորի կոչում։
Պրոֆեսոր Բուխարը իր գիտական աշխատանքի սկզբնական փուլում հիմնականում զբաղվել է կրկնակի աստղերի և աստերոիդների ուսումնասիրություններով։ Հետագայում զբաղվել է նաև գիսաստղերի հետազոտություններով, և հայտնաբերում է նոր գիսաստղ։ Պատերազմից հետո նա ստեղծում է աշխարհագրական կոորդինատների հաշվարկի նոր մեթոդ, որը թույլ է տալիս բարձր ճշտությամբ որոշել Երկրի պտույտի փոփոխություններտը։ Այս մեթոդը օգտագործվել է Երկրի առաջին արբանյակների արձակնման ժամանակ, ինչպես նաև Լուսին, Վեներա և Մերկուրի ուղարկվող սարքերի ուղեծրերի հաշվարկի ժամանակ։
Բացի իր գիտական գործունեությունից նա նաև ակտիվորեն զբաղվել է դասավանդմամբ և կազմակերպչական աշխատանքով «Չեխոսլովակիայի տեխնիկական համալսարանում», նա մասնակցել է աստղագիտության և գեոդեզիայի մասին բազմաթիվ ուսուցողական գրականության և դասագրքերի հրատարակմանը։
Բուխարը ներկայացրել է Չեխոսլովակիան բազմաթիվ միջազգային գիտական կազմակերպություններում, այդ թվում եղել է Միջազգային աստղագիտական միության անդամ և մասնակցել է նրա մի քանի կոմիտեների աշխատանքին։
Էմիլ Բուխարը մահացել է 1979 թվականի սեպտեմբերին Պրշիբրամ քաղաքում ծանր հիվանդության պատճառով։ Նրա պատվին է անվանվել (3141) Բուխար աստերոիդը։


== Ծանոթագրություններ ==


== Արտաքին հղումներ ==
Էմիլ Բուխարի կոնսագրությունը (չեխ.)
Տիպայնացում

Տիպայնացում

գրականության և արվեստի մեջ, տիպականի մարմնացումը։
Տեխնիկայում, միջոցառումների համակարգ, որոնց նպատակը մեքենաների արտադրությունը, շենքերի և կառույցների շինարարությունը, տեխնոլոգիական պրոցեսների կատարումը փոքր թվով ընտրված տիպերի հանգեցնելն է։Մեքենաների դետալների, շենքերի և տիպայնացուման կառույցների տարրերի միատեսականացման և ստանդարտացման անհրաժեշտ պայմանն է։ Մեքենաների կոնստրուկցիաների տիպայնմացման շնորհիվ հնարավոր է ընտրել առավել կատարյալ կոնստրուկցիա և դրա հիման վրա կազմակերպել հոսքազանգվածային կամ մասնագիտացված սերիական արտադրություն։ Տիպայնմացման շինարարության ինդուստրացման, շենքերի և կառույցների արժեքի իջեցման, որակի բարձրացման և կառուցման ժամկետների կրճատման կարևորագույն պայմանն է։ Տեխնոլոգիական պրոցեսների տիպայնմացման հնարավորություն է տալիս ընտրել առավել ռացիոնալ և բարձր արտադրողականության պրոցեսներ ու դրանք կիրառել նմանատիպ շինվածքների մշակման կամ պատրաստման համար, օգտագործելով տիպային հանդերձանքը, գործիքները և սարքավորումը։ Տիպայնացումը նպաստում է աշխատանքի արտադրողականության բարձրացմանը, նյութական ռեսուրսների խնայողությանը, արտադրանքների արժեքների իջեցմանը։
Մեդվեդկա (քաղաքատիպ ավան, Գորնոզավոդսկի շրջան)

Անվան այլ կիրառումների համար տե՛ս՝ ՄեդվեդկաՄեդվեդկա (ռուս.՝ Медведка), քաղաքատիպ ավան Ռուսաստանի Պերմի երկրամասի Գորնոզավոդսկի շրջանի կազմում։
Բնակչությունը 2010 թվականին գրանցված տվյալներով կազմում էր 500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թիթեղնիկ (անձնանուն)

Թիթեղնիկ, հայկական իգական անուն։ Առաջացել է հայերեն թիթեղն բառի փաղաքշական «թիթեղնիկ» ձևից, որը միջին հայերենում և տարբեր բարբառներում նշանակել է «թիթեռնիկ»։ Գործածվել է 11-րդ դարում։


== Գործածություններ ==
Թիթեղնիկ, կին Ոհանի, ով իրենց երկուսի հիշատակին 1071 թվականին կանգնեցրել է մի խաչքար Արցախի Խաչեն գավառի Դահրու գյուղում։


== Ծանոթագրություններ ==
Գրեթչեն Մոլ

Գրեթչեն Մոլ (անգլ.՝ Gretchen Mol, նոյեմբերի 8, 1972(1972-11-08), Deep River, Միդլսեքս շրջան, Կոնեկտիկուտ, ԱՄՆ), կինոյի և հեռուստատեսության ամերիկացի դերասանուհի։


== Մանկություն ==
Գրեթչեն Մոլը ծնվել է Կոնեկտիկուտ նահանգի Դիփ Ռիվեր քաղաքում։ Նա մեծացել է ազատ ստեղծագործական պայմաններում։ Մայրը տաղանդավոր նկարչուհի էր, իսկ հայրը դասավանդում էր դպրոցում։ Դպրոցական տարիներին ակտիվ մասնակցում էր տարբեր թատերական ներկայացումների և մյուզիքլների։ Դպրոցն ավարտելուց հետո ընդուվեց Ամերիկայի երաժշտական-դրամատիկական ակադեմիա։ Դերասանուհին նաև ավարտել է Ուիլյամս Էսպերի դերասանական ստուդիան։ Կրթություն ստանալուց հետո դերասանուհին ստիպված էր ցածր աշխատավարձով աշխատել «Angelika Film» կենտրոնում։ Հետո դերասանուհին նկարահանվեց մի քանի հաջող գովազդային հոլովակներում։ Գրեթչենը շատերին տպավորեց իր լավատեսությամբ։ Շնորհիվ իր համարձակ տեսակետների ստացավ շատ հետաքրքիր և բարձր վարձատրվող աշխատանքներ։


== Կարիերան կինոյում ==
Գրեթչեն Մոլն առաջին դերը խաղացել է 1996 թվականին «Աղջիկ № 6» և «Հուղարկավորություն» ֆիլմերում։ 1990-ական թվականներին նրան կարելի էր տեսնել «Հեռացնել Քարթերին», «Ներգրավում», «Ընդմիշտ իմը», «Քաղցր և տգեղ», «Օրորոցը կճոճվի», «Տասներեքերորդ հարկ», «Հայտնիություն», «Նոր վարդ» հյուրանոց» ֆիլմերում։
2002 թվականին դերասանուհին նկարահավել է« Հրաշալի Էմբերսոններ» հեռուստասերիալներում։ 2003 թվականին Գրեթչեն մոլը դարձավ Բրոդվեյի վառ դերասաններից մեկը։ Տարիների ընթացքում «Չիկագո» մյուզիքլում նա խաղացել է Ռոքսի Հարթի դերը։
«Չիկագո» մյուզիքլին հաջորդեց «Անխոհեմ Բեթի Փեյջը» ֆիմի նկարահանումը։ Դերասանուհու վերջին աշխատանքները եղան «Տասը», «Գնացք դեպի Յումա», «Կյանքը որպես աղետ» Ֆիլմերը։
Այսօր Գրեթչեն Մոլը հաճախ է երևում հեռուստատեսությամբ։ 2008 թվականի հոկտեմբերին ABC հեռուստաալիքով հեռարձակվեց իր սեփական շոուն։ Նա նաև խաղաց «Կյանքը Մարսի վրա» հեռուստասերիալում Էնի Նորիսի դերը։ Ֆիլմը հեռարձակվեց ԱՄՆ-ում 2008 թվականի հոկտեմբերի 9-ին և բաղկացած էր 17 դրվագից, որն ավարտվեց 2009 թվականի ապրիլի 1-ին։


== Անձնական կյանք ==
2004 թվականի հունիսին Գրեթչենն ամուսնացավ ռեժիսոր Կիպ Ուիլյամսի (անգլ.՝ Kip Williams) հետ։ 2007 թվականին ծնվեց նրանց առաջնեկը՝ Պտոլիմի Ջոն Ուիլյամսը (անգլ.՝ Kip Williams): 2001 թվականի փետրվարի 17-ին ծնվեց նրանց դուստրը՝ Ուինթեր Մորգան Ուիլյամսը (անգլ.՝ Winter Morgan Williams)։


== Հումանիտար աշխատանք ==
Բացի դերասանական գործունեությունից Գրեթչեն Մոլը հանդիսանում է «PMD» հիմնադրամի անդամ։ Այս կազմակերպությունը զբաղվում է Պելիցեուս-Մերցբախե հիվանդություն ունեցող երեխաների հետազոտությամբ և բուժմամբ։


== Ֆիլմագրություն ==


== Ծանոթագրություններ ==


== Արտաքին հղումներ ==
Աղածաղիկ

Աղածաղիկ (լատ.՝ Helanthium, Echinodorus), թելուկազգիների ընտանիքի միայմա խոտաբույսերի ցեղ։ Հայտնի է 9, Հայաստանում՝ աղածաղիկ կուլպական (H. kulpianum), աղածաղիկ նոսրածաղիկ (H. rariflorum)։ Տարածված է Արարատյան գոգավորության նախալեռնային գոտում, Երևանի շրջակայքում։ Աճում է կարմիր և դեղին գիպսաբեր կավահողերում, առաջացնում «համադա» անվամբ ուրույն բուսականություն։


== Ձևաբանություն ==
Ցողունը թավոտ է, բարձրությունը՝ 10-40, երբեմն 60 սմ։ Սոկուլենտ է։ Տերևները մսալի են, մոխրականաչավուն, բութ կամ սրածայր ելունդներով։ Ծաղիկները դեղին են, երկսեռ, խոտանման ծաղկատրևներով։ Փոշանոթներն ունեն վառ դեղին, երբեմնէ սպիտակ բշտիկավոր ելունդ։ Ծաղկում է մայիսից սկսած։ Պտղատվության ժամանակ ծաղկապատյանի մոտ գտնվող տերևների վրա առաջանում են թևանման ծիրանագույն ընձյուղներ (մակաճներ)։ Պտուղը թևապտուղ է։ Կուլպական աղածաղիկը գրանված է ՀՀ Կարմիր գրքում։
Յուլիա Բեք

Յուլիա Բեք (շվեդերեն՝ Augusta Lovisa Julia Beck, դեկտեմբերի 20, 1853(1853-12-20)[…], Ստոկհոլմ - սեպտեմբերի 21, 1935(1935-09-21), Vaucresson), շվեդ նկարչուհի և վայելչագիր։


== Կենսագրությունը ==
Յուլիա Բեքը հաշվապահ Ֆրանց Բեկի դուստրն է, ծնվել է Ստոկհոլմում, Շվեդիայում։ Սովորել է Շվեդիայի գեղարվեստի թագավորական ակադեմիայում (1872—1878), այնուհետև Փարիզի Ժյուլիանի ակադեմիայում (1883—1884), որտեղ նրա ուսուցիչներն էին ֆրանսիացի նկարիչներ Լեոն Բոննը և Ժան Լեոն Ժերոմը։ Այնուհետև բնակություն է հաստատել Ֆրանսիայում, որտեղ անցկացրել է մնացած կյանքի մեծ մասը։  Որոշ ժամանակ Փարիզում նկարչուհիներ Հարրիեթ Բաքերի, Հիլդեգարդ Թորելլի և Աննա Մունտե Նորստեդտի հետ վարձակալել է  ստուդիա, բնակվել է նաև Գր Սուր Լուենում գտնվող արվեստագետների գաղութում։
Որպես պրոֆեսիոնալ նկարիչ, Յուլիա Բեքը, ֆինանսական պատճառներով, մասնագիտացել է դիմանկարների մեջ և եղել է իր սերնդի փոքրաթիվ շվեդ նկարչուհիներից մեկը ով ֆինանսապես անկախ է եղել։ Սակայն նրա սիրած ժանրը բնանկարն էր։ Ջուլիա Բեքը համբավ է ձեռք  բերել իր իմպրեսիոնիստների ոճով արված բնանկարներով, նկարված մեղմ գունապնակով։
1934 թվականին պարգևատրվել է ֆրանսիական Պատվավոր Լեգեոնի շքանշանով։
Յուլիա Բեքը մահացել է 1935 թվականին Ֆրանսիայում, Վոկրեսսոնում։
Ներկայումս նրա ստեղծագործությունները գտնվում են թանգարանների հավաքածուներում, այդ թվում` Շվեդիայի ազգային թանգարանում։ Հետադարձ հայացք դեպի նկարչի աշխատանքները տեղի են ունեցել 2012—2013 թվականներին Շվեդիայի Մուրա քաղաքի Զորնա թանգարանում և Ստոկհոլմում գտնվող Սվեն-Հարրի արվեստի թանգարանում։


== Ցուցահանդեսներ կյանքի օրոք ==
Սալոն,Գրան Պալե Փարիզ 1880 թվական
Union des Femmes Peintres et Sculpteurs, Palais de l’Industrie, Փարիզ, 1893 թվական
Սալոն,Գրան-Պալե,Փարիզ 1905 թվական
Vaucresson, 1925 թվական


== Պատկերասրահ ==

		
		
		
		


== Գրականություն ==
Beck, Julia (2013). Brev från Julia Beck / [sammanställda av] Kåa Wennberg; [foto: Susanne Berger …]. Saltsjö-Boo: Kåa Wennberg. Libris 14229093. ISBN 9789197461238
Wennberg, Kåa (2012). Julia Beck / [foto: Lars Berglund …]. Malmö: Arena. Libris 13499447. ISBN 978-91-7843-381-0


== Ծանոթագրություններ ==


== Արտաքին հղումներ ==
Julia Beck May 24—Sep 1 2013
Յուլիա Բեք. Nordisk familjebok.
Հեռախոսային ինդուկտոր

Հեռախոսային ինդուկտոր, ձեռքի հաղորդակով մագնիսաէլեկտրական մեքենա. կիրառվում է գյուղական կապի հեռախոսային ապարատներում՝ կանչի և ավարտի ազդանշաններ ուղարկելու համար։ Գրգռում է 18-21 հց հաճախականության, 60-70 վ լարման և 3,8 վտ հզորության փոփոխական հոսանք (2,5 կօհմ դիմադրության բռնվածքի դեպքում)։ Լինում են 2 տեսակի. 

երկու անշարժ ուղղանկյունաձև մագնիսներով, պտտվող խարիսխով (փաթույթով), ռեդուկտորով ու հոսանքահան զսպանակներով ինդուկտոր (նկ. 1),
անշարժ խարիսխով (փաթույթով) ու պտտվող օղակաձև բազմաբևեռ մագնիսներով ինդիկատոր (նկ. 2)։Հոսանքի անհրաժեշտ հաճախությունը ձեռք է բերվում բռնակի պտտման 3-3,5 պտ/վրկ հաճախականության դեպքում։
Դուբենկա (այլ կիրառումներ)

Դուբենկա, կարող է վերաբերել՝

Դուբենկա - գետ Ռուսաստանում, Ժելչի վտակը
Դուբենկա - գետ Ռուսաստանում, Չերյոխի վտակը
Դուբենկա - գետ Ռուսաստանում, Վիտեբետի վտակը
Նոես

Նոես (իսպ․՝ Noez), մունիցիպալիտետ Իսպանիայում։ Մտնում է Տոլեդո պրովինցիայի Կաստիլիա լա Մանչա ինքնավար համայնքի կազմի մեջ։ Մունիցիպալիտետը գտնվում է Մոնտես դե Տոլեդո շրջանի կազմում։ Տարածքը զբաղեցնում է 34 կմ²։ Բնակչությունը 967 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 23 կմ։
Քաղաքի հովանավորն է համարվում Կրիստա դե լա Սալուդ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Կու (Արդեշի գավառ)

Կու (ֆր.՝ Coux), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1631 մարդ, բնակչության խտությունը` 135.69 մարդ/կմ²։ Բնակավայրը զբաղեցնում է 12.02 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 120 կմ հարավ, Պրիվա քաղաքից` 2 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1101 աշխատունակ (15-64 տարեկան) բնակիչ, որոնցից ակտիվ էին 765-ը, իսկ ոչ ակտիվները` 336։ Ակտիվության ցուցանիշը կազմում է 69,5 %։ 765 աշխատունակ մարդկանցից աշխատել է 696 անձ (348 տղամարդ և 348 կին)։ Գործազուրկ են եղել 69 անձ (37 տղամարդ և 32 կին)։ 336 անաշխատունակներից 82-ը եղել են աշակերտներ կամ ուսանողներ, 177-ը` թոշակառուներ, իսկ 77-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գունդրեմինգեն

Գունդրեմինգեն (գերմ.՝ Gundremmingen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Գյունցբուրգ շրջանի կազմում։ Բնակչությունը կազմում է 1568 մարդ (ըստ 2010 թվականի դեկտեմբերի 31-ի) ։ Տարածքը կազմում է 10,84 կմ²։ Պաշտոնական կոդ՝ 09 7 74 136։


== Ծանոթագրություններ ==


== Արտաքին հղումներ ==
Պաշտոնական էջ
Սերգիոպոլ (գյուղ, Դաոլեկանովսկի շրջան)

Սերգիոպոլ (ռուս.՝ Сергиополь, բաշկիրերեն՝ Сергиополь), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 380 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մամորու Միյանո

Մամորու Միյանո (ճապ.՝  宮野 真守 Միյանո Մամորու, հունիսի 8, 1983(1983-06-08), Սայտամա, Ճապոնիա և Սայտամա, Ճապոնիա), ճապոնացի սեյու, երգիչ և դերասան, ծնվել է Սայթամա պրեֆեկտուրայում։
2007 թվականին անցկացված «Seiyu Awards» մրցանակաբաշխության առաջին արարողության ժամանակ առաջադրվել է որպես «Գլխավոր կերպարի համար լավագույն դերասան» և «Լավագույն սկսնակ դերասան» անվանակարգերում՝ «Մահվան տետր» սերիալում Յագամի Լայթի դերի համար։ Այդ նույն դերի համար նա «Tokyo Anime Awards» մրցանակ է ստացել որպես «Լավագույն սեյու» «Tokyo International Anime Fair» յոթերորդ ցուցահանդեսում։ «Seiyu Awards» մրցանակաբաշխության երկրորդ արարողության ժամանակ, որը տեղի է ունեցել 2008 թվականին, պարգևատրվել է «Գլխավոր կերպարի համար լավագույն դերասան» մրցանակով՝ «Mobile Suit Gundam 00» սերիալում Սեցունա Էֆ Սեյեյի դերի համար։
Միյանոն երաժշտական կարիերան սկսել է 2007 թվականին ՝ թողարկելով «Kuon» սինգլը (ճապ.՝  久遠, Հավերժություն)։
2009 թվականի մարտի 11-ին թողարկվեց «Break» դեբյուտային ձայնասկավառակը։


== Կենսագրություն ==
Միյանո Մամորուն ծնվել է 1983 թվականի հունիսի 8-ին, Ճապոնիայի Սայթամա պրեֆեկտուրայում։
Միյանոն միացել է Հիմավարիի թատերական խմբին՝ իր ավագ եղբոր՝ Սյոտայի ազդեցության ներքո, թեև միշտ չէր հաճախում պարապմունքներին, ինչպես հարկն էր։ Իր ապագայի հանդեպ անվստահության պատճառով, միջնակարգ դպրոց ընդունվելուց հետո, Միյանոն հաճախել է երգի ու պարի դասերի, որոնք բաց էր թողում։ Երաժշտության դասերին նա սկսել է իր համար բացահայտել իր երաժշտական ոճը՝ ծանոթանալով այնպիսի խմբերի հետ, ինչպիսիք են «CHEMISTRY»-ն ու «EXILE»-ը։


== Անձնական կյանք ==
2008 թվականի վերջին Միյանոն հայտարարեց, որ ամուսնացել է և իր կինը հղի է։ Նրանք ունեն որդի։


== Ֆիլմագրություն ==


=== Դերերը անիմե-սերիալներում ===


== Ծանոթագրություններ ==
Սովետսկայա Լիտվա

«Սովետսկայա Լիտվա» (ռուս.՝ Советская Литва, թարգմ.՝ «Խորհրդային Լիտվա»), խորհրդային և մասամբ հետխորհրդային շրջանի ռուսալեզու թերթ Լիտվայում։ Հանիսացել է Լիտվայի կոմկուսի ԿԿ-ի, Լիտվական ԽՍՀ Գերագույն խորհրդի և նախարարների խորհրդի օրգանը։
Լույս էր տեսնում 1940 թվականից, Վիլնյուսում (1-ին համարը՝ «Տրուժենիկ», Կաունասում)։ 1941—1944 թվականներին հրատարակությունը ընդհատվել է։ 1989 թվականներին, ԽՍՀՄ պետությունների անկախացման գործընթացի ընթացքում վերանվանվել է «Էխո Լիտվի» (ռուս.՝ Эхо Литвы, չշփոթել լիտվեերեն նույնանուն լիտ.՝ «Lietuvos aidas» թերթի հետ)։ Լիտվայի կոմկուսի ռուսամետ մասը, առանձնանալով իր անկախությունը Մոսկվայից հայտարարած Լիտվայի կոմունիստական կուսակցությունից, Մոկսվայից, թերթի խմբագրության նախկին մի մասի ուժերով սկսեց թողարկել թերթը հին անվամբ, որը տպագրվում էր Մինսկում, Բելառուսի կոմունիստական կուսակցության օգնությամբ, 35000 տպաքանակով և տարածվում ոչ պաշտոնապես։ Հիմնական խմբագրության առարկությունների և դատական գործընթացներից հետո, այդ նոր թերթը թեթևակի փոխեց անունը, դառնալով «Լիտվա Սովետսկայա» (ռուս.՝ Литва Советская)։
Լիտվայի անկախության վերականգնումից հետո հրատարակվում էր «Էխո Լիտվը» հրատարակության կողմից, և ինչ–որ շրջանում Լիտվայի միակ ռուսերեն թերթն էր։ Թերթը փակվել է 2000–ականների սկզբին, տնտեսական պատճառներով։


== Արտաքին հղումներ ==
Լիտվայի մամուլ Archived 2010-11-27 at the Wayback Machine.
Սարիջա

Սարիջա, գյուղ Օսմանյան կայսրությունում, Տրապիզոնի վիլայեթի Կելկիթի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Բիծմենդի

Բիծմենդի (վրաց.՝ ბიწმენდი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 645 մետր բարձրության վրա։ Շրջկենտրոն Մցխեթից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 506 մարդ։


== Ծանոթագրություններ ==
Նահաջիր (լեռ)

Անվան այլ կիրառումների համար տե՛ս՝ Նահաջիր (այլ կիրառումներ)Նահաջիր, լեռ Երնջակ և Նախճավան գավառների սահմանագոտում, Նահաջիր գյուղից 2-3 կմ հյուսիս-արևմուտք։ Լեռնոտ ու ոչ այնքան բուսապատ լանջերով լեռ է և ծովի մակարդակից ունի 1807 մ բարձրություն։ Այս լեռան վրա է գտնվել մ.թ.ա 1-ին հազարամյակում կառուցված համանուն և բավականին ամրակուռ բերդը։


== Ծանոթագրություններ ==
Շարովարկա

Շարովարկա  (ռուս.՝ Шароварка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սիմկա գետի աջ ափին՝1,7 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  10010201212111100023803
Հիդրոլոգիական ուսումնասիրությունների կոդը - 111102380
Ավազանի կոդը - 10.01.02.012
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շարթրու

Շարթրուն (ֆր.՝ Chartreux) ընտանի կատվի ֆրանսիական ցեղատեսակ է։ Չի ճանաչվում Բրիտանիայում բրիտանական կարճամազ կատվին շատ նման լինելու պատճառով, սակայն աշխարհում լայնորեն ճանաչված է։ Շարթրուն խոշոր է, ուժեղ, վերջույթները կարճ են։ Հայտնի է բնորոշ կապույտ մորթով և նարնջագույն աչքերով։ Շարթրուները տիրապետում են որսորդական բարձր ունակությունների և լավ ռեակցիայի։
Արծաքշու

Արծաքշու կամ Արզաշկու, քաղաք Ուրարտու երկրում։ Առաջին անգամ հիշատակվում է Ասորեստանի թագավոր Սալմանասար III-ի արձանագրություններում՝ որպես Արամե ուրարտացու «արքայական քաղաք»։ Գահակալման 3-րդ տարում (մ. թ. ա. 857 կամ 856) Սալմանասար III արշավել է Ալզի (Աղձնիք) և Էնզիտե (Հանձիտ) «երկրները», անցնելով Արծանիա (Արածանի) գետը՝ մտել է Սուխմի և Դայաենի (Տայք) «երկրները», շարժվել է Ուրարտու և պաշարել Ա. Արամե թագավորը խուսափել է ճակատամարտից և հեռացել Ադդուրի լեռները։ Սալմանասար III-ի զորքերը գրավել են Արծաքշուի բնակչությանը ոչնչացրել, կողոպտել և հրի մատնել քաղաքը։ Արծաքշուի գրավման տեսարանը Սալմանասար III քանդակել է Բալավաթյան դարպասներին։ Արծաքշուի տեղադրության հարցում ուսումնասիրողները տարակարծիք են։ Ա. Աեյսը և Գ. Մասպերոն տեղադրում են Վանա լճի և Մանազկերտի միջև, Բ. Պիոտրովսկին այնտեղ որոշում է այժմյան Դիադինի շրջանում, ոմանք նույնացնում են Արծկե կամ Արճեշ քաղաքների հետ։
Անդրեևսկոե (այլ կիրառումներ)

Անդրեևսկոե, կարող է վերաբերել՝

Անդրեևսկոե - գյուղ Ռուսաստանի Մոսկվայի մարզի Կոլոմենսկի շրջանի կազմում։
Անդրեևսկոե - գյուղ Ռուսաստանի Սմոլենսկի մարզի Ելնինսկի շրջանի կազմում։
Անդրեևսկոե - գյուղ Ռուսաստանի Վլադիմիրի մարզի Պետուշինսկի շրջանի կազմում։
Բաշտանկա

Բաշտանկա (ուկրաիներեն՝ Баштанка), քաղաք Ուկրաինայի Նիկոլաևի մարզի Բաշտանկայի շրջանում, շրջկենտրոն։ Բնակավայրը նախկինում նաև անվանվել է Պոլտավկա, Բաշտանկա։ Հիմնադրվել է 1806 թվականին։
2011 թվականի տվյալներով Բաշտանկա քաղաքում բնակվում էր 12 696 մարդ։ Բնակավայրը զբաղեցնում է 7,14 կմ² տարածք։ Բնակչության խտությունը կազմում էր 1830 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռոնի

Ռոնի  (ֆր.՝ Rogny), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02652:


== Բնակչություն ==
2010 թվականի տվյալներով՝ համայնքի բնակչությունը կազմում է 105 մարդ։ 


== Տնտեսություն ==
2010 թվականին համայնքի 76 աշխատունակ (15-64 տարեկան) բնակիչներից 53-ը տնտեսապես ակտիվ էին, 23-ը՝ ոչ ակտիվ (ակտիվության ցուցանիշը կազմել է 69,7%, 1999 թվականին եղել է 75,0%)։ 53 տնտեսապես ակտիվ բնակիչներից աշխատում էին 39-ը (23 տղամարդ և 16 կին), գործազուրկ էին 14 մարդ (8 տղամարդ և 6 կին)։ 23 տնտեսապես ոչ ակտիվ բնակիչներից 5-ը եղել են աշակերտներ կամ ուսանողներ, 7-ը՝ թոշակառուներ, 11-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Ռոնի (ֆր.)
Կանաչ Իսպանիա

«Կանաչ Իսպանիա» (իսպ.՝ España Verde, բասկ.` Kantauriar eskualdea), աշխարհագրական տարածաշրջան Հյուսիսային Իսպանիայում, Բիսկայան ծոցից մինչև Գալիսիա՝ Ֆրանսիայի Հանրապետության հետ ցամաքային սահմանից մինչև Պորտուգալիայի սահման։
Ի տարբերություն չորային Մեսետայի՝ Կանաչ Իսպանիային բնորոշ է խոնավ ծովային (օվկիանոսային) կլիման։ Տեղումները ընկնում են ամբողջ տարվա ընթացքում՝ 1000-1200 մմ-ից անձրևոտ օրերին հասնելով մինչև 1700-1900 մմ։
Կանաչ Իսպանիայում տարեկան միջին ջերմաստիճանը կազմում է + 13 °C (լեռնային շրջաններում ավելի ցածր)։ Տարվա ամենատաք ամիսը օգոստոսն է, իսկ ամենացուրտը՝ հունվարը կամ փետրվարը։ Ամենատաք և ամենացուրտ ամիսների տարբերությունը կազմում է 12 °C:
Բացառությամբ բարձր բարձրության լեռնային վայրերի՝ Կանաչ Իսպանիային բնորոշ է ամենասառը մթնոլորտը ամբողջ Իսպանիայում։ Տարածաշրջանը իր անվանումը ստացել է ի շնորհիվ բազմաթիվ կանաչապատ տարածքների առկայության։
Կանտաբրյան լեռների շրջակա տարածքներում աճում են հաճարենի, կաղնի և կեչի։ Ամենատարածված կենդանիներն են իբերիական գայլը, իսպանական այծը և կանտաբրյան գորշ արջը։
Պիրենեյան թերակղզու վրա Կանաչ Իսպանիայի զբաղեցրած տարածքում նախկինում եղել է Աստուրիայի թագավորությունը։


== Պատկերասրահ ==

		
		
		


== Տե՛ս նաև ==
Իսպանիայի աշխարհագրություն
Կանտաբրիա


== Ծանոթագրություններ ==
Շառլոթ (ռեստլեր)

Էշլի Էլիզաբեթ Ֆլեր (անգլ.՝ Ashley Elizabeth Fliehr, ապրիլի 5, 1986(1986-04-05)[…], Շառլոթ, Հյուսիսային Կարոլինա, ԱՄՆ[…]), ամերիկացի պրոֆեսիոնալ ըմբշուհի (ռեստլեր) և նախկին անհատական ֆիթնես մարզիչ։ Ներկա պահին հանդես է գալիս «WWE» կազմակերպության «Raw» ապրանքանիշում՝ Շառլոթ (Charlotte) ռինգային անվամբ։
Մարզական կարիերայի ընթացքում երկու անգամ նվաճել է WWE Raw կանանց, մեկ անգամ՝ NXT կանանց և մեկ անգամ՝ WWE դիվաների չեմպիոնական տիտղոսները։
WWE փառքի սրահի կրկնակի անդամ Ռիկ Ֆլեյրի դուստրն է։ 2014 թվականին «Պրո ռեստլինգ իլուսթրեյթիդ» պարբերականի կողմից ճանաչվել է տարվա նորեկ։


== Ծանոթագրություններ ==


== Արտաքին հղումներ ==
Էջը WWE.com կայքում(անգլ.)
Մ.թ.ա. 28


== Դեպքեր ==
Առաջին չինարեն գրառումը արևի վրա բծեր հայտնաբերելու մասին


== Ծնունդներ ==


== Մահեր ==
Գլուշկովեցկոե

Գլուշկովեցկոե (ուկրաիներեն՝ Глушковецьке), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Գլուշկովեցկոե գյուղում բնակվում էր 47 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օգիբալովո (գյուղ, Միխայլովսկի շրջան)

Օգիբալովո (ռուս.՝ Огибалово), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆանտազիայի երեք գույները

Ֆանտազիայի երեք գույները (հանգըլ: 세가지 색 판타지; հանջա: ; կոր․ նոր ռոմ․: segaji saeg pantaji), հարավկորեական եռագույն տրիլոգիա, արտադրված MBC և Naver հեռուստաալիքների կողմից։ Այն բաղկացած է երեք մինի սերիալներից՝ Տիեզերքի աստղը  (Սպիտակ), Ռոմանտիկա ամբողջ կյանքում (Կանաչ) և Մատանու թագուհին (Ոսկեգույն)։ Դրաման ցուցադրվել է 2017 թվականի հունվարի 24-ից Naver TV Cast-ով յուրաքանչյուր երեքշաբթի ժամը 0:00 իսկ MBC հեռուստաալիքով ցուցադրումը սկսվել է հունվարի 26-ին յուրաքանչյուր երեքշաբթի ժամը 23:10 (Կորեայի ժամանակով)։


== Մասեր ==


== Արտադրություն ==
Տրիլոգիա դրաման Naver և iMBC հեռուստաալիքների 100% նախապես արտադրված և միասնական արտադրություն է։
Տիեզերքի աստղը մասի սցենարիստը և ռեժիսորն է Կիմ Ջի Հյունը, ով հայտնի է «Splash Splash Love» հեռուստասերիալով, որը ստացել է մրցանակ the 20th AsiaTV մրցանակաբաշխության ժամանակ, որպես լավագույն կարճամետրաժ դրամա։
Ռոմանտիկա ամբողջ կյանքում  նշվում է, որպես ռեժիսոր Փակ Սանգ Հունի առաջնաելույթ և նրա երկրորդ աշխատանքը A Mere Life ֆիլմից հետո։ Սցենարիստ Փակ Ըն Յանգը հայտնի է իր «Հվարանգ. Երիտասարդ մարտիկ պոետը» հեռուստասերիալով։
Մատանու թագուհին ռեժիսոր Կվոն Սունգ Չանը հայտնի է իր Եվս մեկ ուրախ ավարտ դրամայով, իսկ դրաման երկրորդ աշխատանքն է սցենարիստ Կիմ Ա Ջունգի համար, նա նախկինում գրել է Divorce Lawyer in Love դրամայի սցենարը։
Սցենարի առաջին ընթերցումը տեղի է ունեցել 2016 թվականի սեպտեմբերին MBC ռադիոկայանում Սանգամում, Հարավային Կորեա։


== Վարկանիշ ==
Աղյուսակում կապույտ թվերը ցույց են տալիս ամենացածր վարկանիշը, իսկ կարմիր թվերը ամենաբարձր վարկանիշը։
NR նշանակում է, որ դորաման չի զբաղեցրել ոչ մի հորիզոնական ամենօրյա լավագույն 20-ի մեջ, տվյալ օրը։


== Ծանոթագրություններ ==


== Արտաքին հղումներ ==
The Universe's Star at HanCinema
Romance Full of Life at HanCinema
Queen of the Ring at HanCinema
Սալիներ

Սալիներ (լատ.՝ Salii, լատ.՝ salio-ից — «թռնում եմ, ցատկում եմ»), ըստ ավանդության Նումա Պոմպիլիոսի հաստատած Մարսի քրմերի երկու կոլեգիա՝ պալատինյան և կոլլինյան (Հռոմի շրջանների անունից)։ Յուրաքանչյուր կոլեգիա բաղկացած էր տասներկու հոգուց, որոնք ընտրվում էին պատրիկների միջից։ Մարտի սկզբին սալիները Մարսի պատվին շքերթ էին կատարում քաղաքում, նիզակներով հարվածելով սրբազան վահաններին (անկիլներին), որոնցից մեկը ըստ ավանդության ընկել էր երկնքից։ Շքերթն ուղեկցվում էր պարերով և հնագույն հիմներով, որոնց բառերը պատմական ժամանակաշրջանում արդեն դարձել էին անհասկանալի։ Այս ամենը ցույց էր տալիս, որ սալիները ծագել են հնագույն ժամանակներում, երբ պարերին վերագրում էին մոգական նշանակություն և հավատում, որ պարը կարող է հաջողություն բերել ամեն մի ձեռարկման։
Փեզվենք

Փեզվենք, գյուղ Արևմտյան Հայաստանում, Խարբերդի վիլայեթի Դերսիմի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ռիկիսա Բիրգերսդոթթեր

Ռիկիսա Բիրգերսդոթթեր (շվեդերեն՝ Rikissa Birgersdotter, 13-րդ դար, Շվեդիա - 1288), Բիրգեր Յառլայի աղջիկը, նորվեգիայի թագուհին, ավելի ուշ Մեկլենբուրգում ՝ Վերլեի և Գյուստրովի իշխանուհին։
Ռիկիսան Շվեդիայի ռեգենտ Բիրգեր Յառլայի և նրա կնոջ Ինգեբոր Էրիկսդոթթերի ավագ դուստրն է։  Համարվում է շվեդ թագավոր Վալդեմար Բիրգերսսոնի և Մագնուս I-ի քույրը։ Ռիկիսաի ամուսնությունը նորվեգական աթոռի ժառանգորդ Հակոն Հակոնսսոնի հետ պետք է ամրապնդեր շվեդ ռեգենտ Բիրգեր Յառլայի ազդեցությունը նորվեգիայում։ Նախքան ամուսնությունը, Հակոնը հռչակվել էր արքայական աթոռի իրավահաջորդը, և 1240 թվականից նա դառնում է իր հոր ուղեկիցը։
Ռիկիսան ամուսնությունից հետ ստանում է թագուհու տիտղոս և մեծ ազդեցություն ունենում նորվեգիայում, նրա ազդեցությունը էլ ավելի է մեծանում որդու՝ Սվերրե  Հակոնսսոնի  (1252—1261) ծնվելուց հետո, և նա ծնվելուց հետո ստանում է «Սվերրե յունկեր» տիտղոսը (ընդհում մինչև XIV դարը  յունկեր տիտղոսը տրվում էր միայն իշխող իշխանների որդիներին)։  Սվերրեն դաստիարակվել է Բերգգենի մոտ, և այդ պատճառով արքայական պալատը  եեկաարր ժամանակ եղել է այնտեղ։
1257 թվականին, ամուսնու մահից հետո, Ռիկիսան կորցրել է իր արտոնյալ դիրքը նորվեգիայում, թեև այնտեղ նրա տիրապետության տակ  մնացել էին զգալի ռեսուրսներ։ Թագավոր և աթոռակից դառնում է Հակոնի  եղբայր Հակոն IV-ը, սակկայն Ռիկիսան հետագայոում աակնկալում էր տեսնել իր  որդուն թագավորական աթոռին։ 1258 թվականին Ռիկիսան վերադառնում է Շվեդիա, իր հոր մոտ, բայց Սվերրեն մնում է Բերգենում, իր պապիկի ՝ Հակոն IV Ծեր-ի մոտ։ 1260-ից  1261 թվականների ձմռանը նա հենց այդտեղ էլ մահանում է։ Իսկ ավելի ուշ Ռիկիսան ամուսնանում է մեկլենբորգի իշխան Հենրիխ  I-ի հետ։


== Գրականություն ==
Terje Bratberg: Rikitsa Birgersdatter в: Norsk biografisk leksikon


== Ծանոթագրություններ ==


== Արտաքին հղումներ ==
Ռիկիսա Բիրգերսդոթթեր
Աստերոիդների ցանկ (243601-243700)

Աստերոիդների ցանկ (243501-243600)  • Աստերոիդների ցանկ  • Աստերոիդների ցանկ (243701-243800)
 Աստերոիդների ցանկ (243501-243600)  • Աստերոիդների ցանկ  • Աստերոիդների ցանկ (243701-243800)
Միրզա Աբաև

Վիքիպեդիայում կան հոդվածներ  Աբաև ազգանունով այլ մարդկանց մասին:Միրզա Աբաև (օսերեն՝ Абайты Мирза, - 1994, Ջրական, Ադրբեջան), Արցախյան ազատամարտի՝ ազգությամբ օս մասնակից, Արցախյան պատերազմի հերոս։


== Կենսագրություն ==
1992 թվականին եկավ Արցախ Ռուսաստանից։ Մինչ այդ մասնակցել էր օս-վրացական պատերազմին։ Արցախում կռվել է Մոնթե Մելքոնյանի մարտունյան գնդում, հետո գլխավորեց աշխարհազորականների ջոկատը և մարտնչել է մինչև պատերազմի ավարտը։ Միրզա Աբաևն իր ջոկատի հետ եղել է ճակատի ամենադժվար մասերում։ 1993 թվականին Աբաևի գումարտակը ջախջախեց ադրբեջանցիներին Ֆիզուլիի մոտ, և դրա արդյունքը դարձավ այն, որ քաղաքը և նրա շրջակայքն անցան հայերին։ 1994 թվականին լեգենդար հրամանատար Միրզա Աբաևը զոհվեց Ջաբրաիլի կռիվներում։


== Տես նաև ==
Օսական ջոկատ


== Ծանոթագրություններ ==


== Արտաքին հղումներ ==
Աբաևների կայքէջը Archived 2010-01-23 at the Wayback Machine.
Նորատուսի գերեզմանատուն

Նորատուսի գերեզմանատուն, հայկական միջնադարյան գերեզմանոց Նորատուս գյուղի հարավարևելյան մասում։ Խաչքարերը թվագրվում են 10-18-րդ դարերով։ Այժմ՝ Ջուղայի խաչքարերի ոչնչացումից հետո, խաչքարերի ամենամեծ համալիրն է։


== «Ռեմա» վավերագրական Կինոնկար ==
2010 թ. նկարահանվել է կարճամետրաժ վավերագրական կինոնկար Նորատուս և Սանահին գյուղերի մշակութային կոթողների մասին։ Այս ֆիլմում տեղացիները պատմում են գյուղի մշակութային հուշարձաններին վերաբերվող ավանդապատումները և լեգենդները։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Նորատուս և Սանահին գյուղերի մասին պատմող վավերագրական ֆիլմ, դիտել օնլայն (հայ.)
Դագուա (լեռ)

Դագուա (վրաց.՝ დაგვას՝ Դագվա), լեռ Վրաստանում, Աջարա-Իմերեթական լեռներյում, Բաթումից մոտ 19 կմ հյուսիսի-արևելք։ Բարձրությունը 1143 մետր է։ Գտնվում է Խալա գյուղից հյուսիս-արևելք, Զեդա Դագվա և Քվեդա Դագվա գյուղերից արևելք։


== Ծանոթագրություններ ==
Ժողովածու (693)

Ժողովածու (693), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 693 թվի տակ։ Ձեռագիրը գրվել է 17-րդ դարում ենթադրաբար Արիստակեսի գրիչի կողմից։ Ստացողը եղել է Տէր Յոհանը։ Գրված է թղթի վրա, որը ունի 19x12,5 սմ չափս։ Ձեռագիրը կազմված է 298 թերթից։ Գրված է միասյուն, բոլորագրով։ Ունի կիսախորան,լուսանցազարդ մանրանկարներ։ Կազմը` կաշվեպատ ստվարաթուղթ դրոշմազարդ, աստառը՝ սպիտակ կտավ։ Հիշատակարաններ՝ 97ա, 208ա։


== Բովանդակություն ==
Վարդանայ վրդ-ի Ի Հարանց վարուց։
Վարք Հարանցն եգիպտացոց։
Վարք (Եւադր, Ապաուր, Յովհ.Գբնացի, Պետրոս, Մարինոս, Դանիէլ)։
Խոսք Պոփնոտիոսի։
Բանք Փիլիքսիանոսի։
Ճառք, Խրատք (Սւագր, Վարդ. Այգեկցի, Յովհ. Մանդակունի, Նեղոս, Մակարիոս, Անտոն)։
Հարցմունք Արձանայ և պատասխանիք Եզնիկայ։
Հարցմունք Աշոտյա և պատասխանիր Եզնկայ։
Հարցումն առ Մակար։


== Ծանոթագրություններ ==
Վիդրոջենովսկոե

Վիդրոջենովսկոե (ուկրաիներեն՝ Відродженівське), ավան Ուկրաինայի Խարկովի մարզի Զոլոչևի շրջանում։ Բնակավայրը նախկինում նաև անվանվել է Վոզրոժդենովկա։ Հիմնադրվել է 1850 թվականին։
2001 թվականի տվյալներով Վիդրոջենովսկոե ավանում բնակվում էր 161 մարդ։ Բնակավայրը զբաղեցնում է 0,45 կմ² տարածք։ Բնակչության խտությունը կազմում էր 357,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մայամի

Մայամի (անգլ.՝ Miami), քաղաք Ատլանտյան օվկիանոսի ափին, Ֆլորիդա նահանգում, Մայամի-Դեյդի շրջանում։ Այն նահանգի ամենազբոսաշրջային և գեղեցիկ քաղաքն է։ Իր բնակչությամբ այն 8-րդն է ԱՄՆի տարածքում (2 500 625 մարդ)։


== Բնակչություն ==

43-րդ ամենամեծ քաղաքն է Միացյալ Նահանգներում, բնակչությունը՝ 433 136 մարդ։ Ամենամեծ քաղաքն Ֆլորիդայում և ամենամեծ մայրաքաղաքը հարավարևելյան Միացյալ Նահանգներում։ Ըստ ՄԱԿ-ի գնահատականների, Մայամիի հինգերորդ մասը քաղաքային ագլոմերացիա է ԱՄՆ-ում։ 2000-ի բնակչությունը կազմում էր 4 919 036 մարդ, իսկ 2008 թվականին այդ թիվը կազմել է 5 232 342, դարձնելով Մայամին չորրորդ խոշորագույն մետրոպոլիտեն տարածքը Նյու Յորքից, Լոս Անջելեսից և Չիկագոյից հետո։ Զբոսաշրջությունը  Մայամիի տնտեսության կարևոր մասն է կազմում։ Ֆինանսական և բիզնես ինստիտուտների, լողափերի, կոնֆերանսների, փառատոների և զանազան միջոցառումների համադրությունը քաղաք է բերում ավելի քան 38 միլիոն այցելու, տարեկան ծախսելով ավելի քան 17 միլիարդ դոլար։ Քաղաքի հարավային մասում գտնվող Մայամիի լողափի տարածքը  իր գիշերային ակումբների, լողափերի, պատմական շենքերի և խանութների առատությունով հայտնի է որպես աշխարհի ամենագեղեցիկ քաղաքներից մեկը։
Տարեկան միջոցառումներ, ինչպիսիք են՝ Miami Masters, Art Basel, Winter Music Conference, South Beach Wine & Food Festival, South Beach Wine & Food Festival -ը և Mercedes-Benz Fashion Week Miami -ն, ամեն տարի միլիոնավոր այցելուներ են գրավում։


== Պատմություն ==
Մայամին պաշտոնապես դարձել է քաղաք 1896-ի հուլիս 28-ին, այն ժամանակ այստեղ ապրում էր ավելի քան 300 մարդ։ 1940-ին քաղաքում արդեն մոտ 172.000 մարդ էր ապրում։ Ըստ 2000 թ. մարդահամարի քաղաքում ապրել է ավելի քան 362 հազար մարդ, և եթե հաշվենք արվարձանների հետ ապա այն կկազմի 5.4 մլն մարդ։

		
		
		
		
		
		
		
		
		
		
		
		


== Կլիմա ==


== Ծանոթագրություններ ==


== Հղումներ ==
Մայամի պաշտոնական կայքը Archived 2006-08-08 at the Wayback Machine. (անգլ.)
Լուբյա

Լուբյա (էստ․՝ Lubja), գյուղ Էստոնիայի Հարյումաա նահանգի Վիիմսի շրջանում։
2011 թվականի տվյալներով գյուղում բնակվում էր 472 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուրֆայի նահանգ

Ուրֆա, նահանգ Հայոց Միջագետքում, իսկ ապա վիլայեթ Կիլիկիաում։ Վարչական կենտրոնը Ուռհա քաղաքն է։
Իր տարածքի հիմնական մասով համապատասխանում է նախկին Եդեսիայի գավառին։


== Աշխարհագրություն ==
Ուրֆան հարավ-արևելքից սահմանակից էր Մոսուլի, արևմուտքիդ Բիրեջիկի ու Մարաշի նահանգներին, իսկ հարավից Արաբական Իրաքին։
Նահանգի տարածքում կային նաև անապատներ։


== Տնտեսություն ==
Ուրֆան հնում հայտնի էր իր փայտանյութերով։ Նահանգն ուներ արգավանդ հողեր։ Հայտնի էր բամբակով և պտուղներով։ Զարգացած էր անասնապահությունը։ Հայտնի էր իր ընտիր նժույգներով։


== Վարչական բաժանում ==
XIX դարի սկզբին ուներ 7 գավառ.
Գոչհիսար
Դեյրի Ռահբե
Խաբուր
Խառան (Հասան)
Ջեմասե
Սյուդրե
Ուրֆա


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Շինարարական ջերմատեխնիկա

Շինարարական ջերմատեխնիկա, շինարարական ջերմաֆիզիկա, շինարարական ֆիզիկայի բաժին, որն ուսումնասիրում է բնակելի, հասարակական, արտադրական շենքերում և դրանց կոնստրուկցիաներում տեղի ունեցող ջերմահաղորդականության, խոնավության փոխանցման, օդի ներթափանցման պրոցեսները և մշակում նախագծման համար անհրաժեշտ ինժեներային հաշվարկման մեթոդներ՝ շենքերում համապատասխան ջերմախոնավային և սանիտարահիգիենիկ պայմաններ ստեղծելու նպատակով։ Շինարարական ջերմատեխնիկայում օգտագործվում են հարակից գիտական բնագավառների (ջերմա և գանգվածափոխանակություն, թերմոդինամիկա, աերոդինամիկա, ֆիզիկական քիմիա) դրույթները, մոդելավորման մեթոդները և նմանության տեսությունը։ Շինարարական ջերմատեխնիկայի կարևորագույն խնդիրներից են տարվա ամենացուրտ եղանակներին շենքերի արտաքին պատերի ու ծածկերի կոնստրուկցիաների ներքին մակերևույթների վրա թույլատրելի ջերմաստիճանային պայմանների ապահովումը (ելնելով կոնստրուկցիայի ջերմահաղորդման դիմադրողականությունից) և ամենաշոգ եղանակներին շենքերում համեմատաբար անփոփոխ ջերմաստիճանի պահպանումը (ելնելով կոնստրուկցիաների ջերմակայունությունից)։ Շենքերի ջերմախոնավային նորմալ ռեժիմի ապահովումը պայմանավորված է արտաքին պատերի և ծածկերի կոնստրուկցիաների շերտերի նյութերի ֆիզիկական հատկություններով (ծակոտկենություն, ջերմահաղորդականություն, ջերմունակություն, ջերմատվություն, ջերմակլանում, ջերմաթափանցելիություն, օդաթափանցելիություն) և դրանց նպատակահարմար դասավորումով։ Հայաստանի Հանրապետությունում չոր կլիմայական պայմանները և տեղական շինանյութերի բազմազանությունը շենքերի և դրանց կոնստրուկցիաների նախագծման ու հետազոտման լրացուցիչ պահանջներ են առաջադրում։
Դիքլորէթան

Դիքլորէթան կարող է նշանակել.

1,1-Դիքլորէթան
1,2-Դիքլորէթան
Մրգաստանի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Մրգաստան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ռուբ ալ-Խալի անապատ

Ռուբ-Էլ-Խալի (արաբ․՝ الربع الخالي‎‎), ավազային անապատ Արաբական թերակղզու հարավ–արևելքում, տեկտոնական իջվածքում։ Տարածությունը 650 հզ․ կմ2 է (երկրագնդի խոշոր անապատներից մեկը)։ Երկարությունը մոտ 1200 կմ է, լայնությունը՝ մոտ 500 կմ՝․ Մակերևույթը հարթավայրային է։ Բարձրությունը արլևելքում 100–200 մ է, արևելքոում՝ 500–1000 մ։ Տարածքի մոտ 80% –ը ծածկված է շարժուն ավազներով, որոնք առաջացնում են բարխաններ և թմբաշարեր։ Տարածված են ընդարձակ աղուտները։ Տարեկան տեղումները չեն հասնում 50 մմ–ի։ Մշտական մակերևութային հոսք չկա։ Ծայրամասերում հազվադեպ հանդիպում են օազիսներ։ Բնակիչները գլխավորապես արաբներ են, զբաղվում են քոչվորական անասնապահությամբ և ուղտաբուծությամբ։ Իր մեջ ընդգրկում է 4 պետություն՝ Սաուդյան Արաբիա, Օման, ՄԱԷ և Եմեն։ Անապատի տարածքը ավելի մեծ է քան Ֆրանսիայի, Բելգիայի և Նիդեռլանդների տարածքը իրար հետ վերցրած։
Խիրուրգիա (պատմվածք)

Անվան այլ կիրառումների համար տե՛ս՝ Խիրուրգիա (այլ կիրառումներ)«Խիրուրգիա» (ռուս.՝ Хирургия), Անտոն Պավլովիչ Չեխովի պատմվածքը` գրված 1884 թվականին։ Առաջին անգամ հրապարակվել է  «Օսկոլկի» ամսագրում 1884 թվականի օգոստոսի 11-ին։


== Հրապարակումներ ==
Ա. Պ. Չեխովի  «Խիրուրգիա» պատմվածքը գրվել է 1884 թվականի օգոստոսին։ Առաջին անգամ հրապարակվել է  հումորիստական գրական-գեղարվեստական  «Բեկորներ»  ամսագրում № 32,  1884 թվականի օգոստոսի 11-ին թատերաբեմ ենթավերնագրի ներքո Ա. Չեխոնտե ստորագրությամբ։ 
1886 թվականին պատմվածքն ընդգրկվել է  «Խայտաբղետ պատմվածքներ» ժողովածուում, հետագայում ոճաբանական ճշգրտումներից հետո ընդգրկվում է Ա. Ֆ. Մարքսի կողմից հրատարակված Չեխովի ստեղծագործությունների ժողովածուի մեջ։ Ստեղծագործությունների ժողովածուի  համար Ա. Պ. Չեխովը պատմվածքում փոփոխում է  խոսակցական լեզվով գրված մասերը գրականով։
Չեխովի կենդանության օրոք պատմվածքը թարգմանվում է բուլղարերեն, լեհերեն և սերբախորվաթերեն։


== Սյուժե ==
Պատմվածքը գրվել է  բժշկական կրթություն ունեցող Չեխովի կյանքի տպավորությունների հիման վրա։ Միխայիլ Պավլովիչ Չեխովը պատմվածքի սյուժեի ի հայտ գալը կապում է  1884 թվականի ամռանը Չեխովի Վոսկրեսենսկ քաղաքում բնակվելու և Չիկինսկի տեղական հիվանդանոցում բժիշկ աշխատելու հետ։  Գրող  Պյոտր Սերգեենկոն սյուժեի ծագումը կապում է Անտոն և Ալեքսանդր եղբայրների թատերական իմպրովիզացիայի հետ։
Պատմվածքի գործողությունները տեղի են ունենում տեղական հիվանդանոցում։ Մի անգամ հիվանդանոցի բժիշկը մեկնում է ամուսնանալու և հիվանդներին սկսում է ընդունել բուժակ Կուրյատինը։ Այդ օրերին հիվանդանոց է գալիս եկեղեցական դպիր Վոնմիգլասովը, որի ատամը ցավում էր։ Զննելով ատամը՝ Լուրյատինը որոշում է հեռացնել այն։ Դպիրի աղաղակի ներքո նա երկար ժամանակ բերանից ցանկանում էր հանել հիվանդ  ատամը, սակայն այն ջարդում է։ Այդ արարողության ընթացքում քաղաքավարի բուժակն ու դպիրը վերջնականապես  իրար հայհոյում են։


== Գրականություն ==
Чехов А. П. Бабы // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. - М.: Наука, 1974-1982.


== Ծանոթագրություններ ==


== Արտաքին հղումներ ==
Рассказ Хирургия Archived 2017-05-05 at the Wayback Machine., ռուսերեն տեքստ
Рассказ Хирургия ռուսերեն և անգլերեն
Թրջիլ

Թրջիլ, գյուղ Արևմտյան Հայաստանում, Դիարբեքիրի վիլայեթի Հազրոյի գավառակում։ Հանդիսանում էր Թրջիլի գավառակի կենտրոնը։


== Պատմություն ==
Եղել է հայաբնակ գյուղ։ Գյուղն ավերվել, իսկ բնակիչները կոտորվել են 1915 թվականի Մեծ եղեռնի ժամանակ։


== Պատմամշակութային կառույցներ ==
Թրջիլն ուներ 1116 թվականին կառուցված Ս. Թովմաս անունով վանք։ Վանքը կոչվում էր նաև Թրջիլի վանք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Լապտևո (գյուղ, Սմոլենսկի շրջան)

Անվան այլ կիրառումների համար տե՛ս՝ ԼապտևոԼապտևո (ռուս.՝ Лаптево), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուսան (Արղանա-Մադենի գավառ)

Մուսան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում է գավառի հարավում, Արղանա-Մադեն գյուղաքաղաքից 25 կմ հարավ-արևելք, Խարբերդ-Դիարբեքիր ճանապարհից ձախ։
Տարածքը հարթավայրային է։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կոզմա (Վոլոգդայի վտակ)

Անվան այլ կիրառումների համար տե՛ս՝ Կոզմա (այլ կիրառումներ)Կոզմա (ռուս.՝ Козьма), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոլոգդա գետի աջ ափում՝ 59 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006424
Հիդրոլոգիական ուսումնասիրությունների կոդը - 103000642
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արտասահմանյան գրականություն (հանդես)

«Արտասահմանյան գրականություն» թարգմանական եռամսյա հանդես, որը հրատարակվում է 2000 թվականից։ Գլխավոր խմբագիրը Սամվել Մկրտչյանն է։
Հանդեսի սկզբունքն է՝ բոլոր թարգմանությունները պետք է լինեն բնագրից։ Հանդեսի շուրջը համախմբվել են անվանի և երիտասարդ թարգմանիչներ, որոնք ջանում են ներկայացնել արդի համաշխարհային գրականության լավագույն նմուշները։
«Օտարագիր հայ գրողներ» բաժնում պարբերաբար տպագրվում են տարբեր լեզուներով ստեղծագործող հայազգի բանաստեղծներ և արձակագիրներ։
2004 թվականին ստեղծվել է «Արտասահմանյան գրականություն» մատենաշարը։


== Աղբյուրներ ==
Միրոնովկա (այլ կիրառումներ)

Միրոնովկա, կարող է վերաբերել՝

Միրոնովկա - գյուղ, Ուկրաինայի Դոնեցկի մարզի Արտյոմովսկիում
Միրոնովկա - գյուղ, Ուկրաինայի Խարկովի մարզի Զոլոչևի շրջանում
Միրոնովկա - գյուղ, Ուկրաինայի Խարկովի մարզի Լոզովայայի շրջանում
Միրոնովկա - գյուղ, Ուկրաինայի Խարկովի մարզի Պերվոմայսկի շրջանում
Միրոնովկա - գյուղ, Ուկրաինայի Կիրովոգրադի մարզի Կիրովոգրադի շրջանում
Միրոնովկա - գյուղ, Ուկրաինայի Կիրովոգրադի մարզի Սվետլովոդսկի շրջանում
Միրոնովկա - գյուղ, Ուկրաինայի Ղրիմի Ինքնավար Հանրապետության Բելոգորսկի շրջանում
Միրոնովկա - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Միրոնովկա - գյուղ, Ուկրաինայի Պոլտավայի մարզի Մաշևկայի շրջանում
Միրոնովկա - գյուղ, Ուկրաինայի Սումիի մարզի Շոստկայի շրջանում
Միրոնովկա - գյուղ, Ուկրաինայի Վիննիցայի մարզի Յամպոլի շրջանում
Միրոնովկա - քաղաք, Ուկրաինայի Կիևի մարզի Միրոնովի շրջանում
Թեոբալդ ֆոն Բեթման Հոլվեգ

Թեոբալդ ֆոն Բեթման Հոլվեգ (գերմ.՝ Theobald von Bethmann Hollweg, նոյեմբերի 29, 1856(1856-11-29), Հոհենֆինով, Բարնիմ, Բրանդենբուրգ, Գերմանիա - հունվարի 1, 1921(1921-01-01) կամ հունվարի 2, 1921(1921-01-02), Հոհենֆինով, Բարնիմ, Բրանդենբուրգ, Գերմանիա), գերմանացի պետական գործիչ, ներքին գործերի նախարար (1907-1909), Գերմանիայի կանցլեր (1909-1917)։
Մեծ դեր է խաղացել առաջին համաշխարհային պատերազմի նախապատրաստման և սանձազերծման գործում։ Ամբողջ գործունեությամբ նպաստել է Գերմանիայի նվաճողական ծրագրերի իրականացմանը։ Խրախուսելով թուրքական կառավարության՝ հայերի ցեղասպանության քաղաքականությունը՝ անուշադրության է մատնել Գերմանիայի կառավարությանը ուղղված գերմանական առաջավոր հասարակայնության բողոքի դիմումները, որտեղ պահանջվում էր միջոցներ ձեռնարկել Թուրքիայում հայերի ցեղասպանությունը և տեղահանությունը դադարեցնելու համար։


== Ծանոթագրություններ ==